
                        Nagycsaládosok Országos Egyesületének a tagja

                        2030 Érd, Kádár u. 15.  Levélcím: 2031 Érd, Pf. 204


2026. 01.07.
Jegyzőkönyv

Készült az Ága-Boga Nagycsaládosok Érdi Egyesülete elnökségi ülésén 2026. január 7-én, Érd, Gellért u. 9. szám alatt. 

Jelen vannak:

Molnárné Bognár Éva – elnök

Bogatin Attila – elnökhelyettes

Kovács Levente – elnökségi tag

Kovács Enikő – elnökségi tag

Schmidt Attila – elnökségi tag

Halászné Tóth Ildikó – elnökségi póttag

Rába Mónika – tag

Györki Károly– tag

Györkiné Csonka Anita – tag 
Darvas Krisztina – adminisztrátor

Napirendi pontok:

1. Új tagcsaládok bemutatkozása

2. Aktuális feladatok
2.1 Év végi események összegzése
2.2 További élelmiszer osztás tervezése
2.3 Éves program megbeszélése
2.4 Fertőd kirándulás 
2.5 Házasság hete részletes program
2.6 Befizetések
3. Elvégzett feladatok

4. Függőben lévő feladatok
5. Egyéb
1. Új tagcsaládok felvétele

Két új család jelentkezett, egyikük a kedvezőtlen időjárás miatt nem tudott eljönni. 
A másik család, egy nyugdíjas házaspár pártoló tagnak jelentkezett. Az ő belépésüket az elnökség egyöntetűen megszavazta.
Felelős: Darvas Krisztina

2. Aktuális feladatok
2.1 Év végi események összegzése
· Sikeresen lezajlottak a karácsonyi élelmiszergyűjtések. A NOE és az Élelemiszerbank által szervezett, két hétvégén át tartó adománygyűjtésen összesen 3,4 tonna tartós élelmiszert gyűjtöttünk, 4 helyszínen 76 fő önkéntes segítségével. Ezzel hozzájárultunk, hogy az idei Magyar Élelmiszerbank Egyesület gyűjtésén rekord mennyiségű adományt sikerült gyűjteni országos szinten.
· Sor került a gyűjtés általi tartós élelmiszerek kiosztására is (2025. november végén), több, mint 80 tagcsalád, 30 külsős rászoruló család és 4 nagyobb csoport kapott adománycsomagokat.
2.2 További élelmiszer osztás tervezése
A karácsonyi gyűjtésekből megmaradt tartós élelmiszer osztás megszervezése 
Felelős: Molnárné Bognár Éva, Darvas Krisztina
2.3 Éves program megbeszélése
Elkészült a 2026. évi programnaptár. Bekerültek az egyesületi és NOE programok, gyűjtések időpontjai. Mellékletként csatolva.
Felelős: Molnárné Bognár Éva, Bogatin Attila, Darvas Krisztina
2.4 Fertőd kirándulás
Buszos kirándulás Kismartonba, a fertődi Esterházy-kastélyba és Fénykiállításra.
Időpont: 2026. január 31. 

Felelős: Darvas Krisztina
2.5 Házasság hete részletes program
2026. február 7. – Házasság heti Nyitóest rendezvény, Epicentrum Rendezvényközpont
15:30 I. rész: Köszöntő, vidám versek, dalok és 
16:00 Kerek évfordulós házaspárok köszöntése 

17:00 II. rész: Színházi előadás (Sövegjártó Áron színművész)
18: 15 III. rész: Játékos Gasztroest (helyben sütött nápolyi pizzákkal, pizzamester részvételével, borkostolóval, izgalmas játékokkal)
Az első részre csak Ága-Boga házasokat, élettársakat, párokat várunk. 

A második blokkra lehetőség van külsősöket, rokonokat, barátokat is meghívni, ez 2000 Ft/fő, a harmadik blokkra hívott ismerősöknek 5000 Ft/fő.
Ága-Boga tagoknak, rendezett tagdíjjal és 2025-ben teljesített önkéntes óraszámmal ingyenes a teljes programon való részvétel.

ÁB tagoknak nem rendezett tagdíjjal vagy nem teljesített önkéntes óraszámmal a második és harmadik blokk összesen 7000 Ft/fő.
A II. és III. harmadik részt, ha marad szabad hely, külső érdeklődőknek is meghirdetjük 11900 Ft/fő áron.

2026. február 8-15. – Házasság hete, országos rendezvény

Felelős: Bogatin Attila, Darvas Krisztina
2.6 Befizetések

A 2026-os évi tagdíjbefizetések folyamatban vannak. Több mint 70 család részéről már megtörtént a befizetés. 
Az éves tagdíj befizetésének határideje március 15. Aki ezt nem teljesíti, annak megszűnik a tagsága. A határidő lejárta előtt lehetőség van részletfizetési vagy méltányossági kérelmet írni az Elnökségnek. 
Felelős: Molnárné Bognár Éva, Darvas Krisztina
3. Elvégzett feladatok 
3.1 Évzáró a Szepes Gyula Művelődési Központban – 2025. november 29.

3.2 Adventi buszos kirándulás Esztergomba – 2025. december 6.

3.3 NOE 2025 belső pályázat elszámolása megtörtént.
4. Függőben lévő feladatok 
4.1 A VCA pályázat elszámolása, illetve a VCA 2025 és 3 db NEA 2025 pályázat összegéből a programok megvalósítása folyamatban van.
Felelős: Rába Mónika
4.2 Életvédelmi nap (2026. október 17.) – a program és előadók szervezése folyamatban van.

Felelős: Bogatin Attila, Darvas Krisztina

5. Egyéb
5.1 A NOE Angyali Csomagküldő Szolgálata sok családot megajándékozott 2025. decemberében is. Egyesületünk 4 tagcsaládot ajánlott, tudomásunk szerint közülük ketten szép és gazdag karácsonyi csomagot kaptak; hálásan köszönik.

5.2 2025. decemberben 5. alkalommal megszerveztük az Ága-Boga Adventi Ablakok Játékot, december 1-23. között minden napra jutott 1-1 feldíszített, kivilágított nagycsaládos ablak. Külön összesítő is készült az ablakokról. Köszönet Mátyás Kátyának.
Felelős: Darvas Krisztina

5.3 A NOE választmányi ülésein, illetve közgyűlésén kevés résztvevővel képviseltetjük Egyesületünket. Ezen jó lenne változtatni. Akik menni szoktak, azoknak sem jó mindig az időpont, pedig fontos témákról is szó van, szeretnénk kifejezni a véleményünk és hatni a döntésekre a NOE-ban. Szorgalmazzuk a tagok magasabb részvételi arányát. Emiatt is került be önkéntes óra beszámítására a választmányi ülésen vagy közgyűlésen való részvétel. A legközelebbi választmányi ülésen (január 24.) Schmidt Attila és Barbara képviseli az Egyesületet.

Felelős: Molnárné Bognár Éva 
5.4 A 2026-ra beadott VCA pályázatot megnyertük. 2 db NEA 2026 pályázat eredményéről még nem tudunk.
Felelős: Rába Mónika

5.5 Az Egyesületben karácsonykor két baba született. Komatálat szerveztünk a két családnak. Kiakasztottunk két babazászlót a Közösségi Háznál.
Felelős: Darvas Krisztina
5.6 Schmidt Attila felvetette, a tagcsaládokkal való „face to face” kapcsolattartást (személyes találkozás és beszélgetés egyeztetett időpontban a család és elnökség között, pl. évente egyszer). A februári elnökségi ülésen részletesebben megbeszélésre kerül ez a téma.
Felelős: Molnárné Bognár Éva, Schmidt Attila

Az Elnökségi ülés a napirendi pontok átbeszélése után lezárult.

Melléklet:

1 db jelenléti ív
2026 Ága-Boga éves programnaptár

Érd, 2026. január 7.
…………………………………………

…………………………………………

Molnárné Bognár Éva



         Darvas Krisztina

 elnök
 jegyzőkönyvvezető

Elnökségi ülések tervezett időpontjai: 

2026. február 4.
2026. március 4.

2026. április 8.

2026. május 6.
2026. június 10. 

2026. július 2.

2026. szeptember 9.

2026. október 7.

2026. november 4.

Adószám: 18718489-1-13, Bankszámlaszám: 10700574-66133331-51100005
E-mail: elnok.agaboga@gmail.com Honlap: www.agaboga.hu

